Նախքան նման կտրուկ քայլի դիմելը` իշխանությունները լուրջ հետազոտություն պատվիրեցին: «Սոցիոմետր» սոցիալական հետազոտությունների կենտրոնը հարցումներ անցկացրեց իշխանությունների համակիրների շարքում: Արդյունքները ոգևորիչ էին. հանրությանը ոչ միայն չէր նյարդայնացնում Նունե Եսայանի ռնգային երգեցողությունը, այլ նաև 31%-ն այն նախընտրում էին Շուշան Պետրոսյանի բավականին հաճելի վոկալի փոխարեն: Համակիրներից մեկը նաև ավելացրեց` «Եթե մեզ էլի պիտի զոռով միտինգի բերեն, գոնե թող ինչ-որ նոր երգիչ/երգչուհիներ լինեն, թե չէ ամեն անգամ նույն դեմքերն են», — ասաց ուսուցչուհի Կարինեն: Երկու երգչուհիներն էլ առարկություն չեն առաջացրել պահպանողական և նժդեհական ընտրազանգվածի մոտ, սակայն կանայք ավելի հակված են եղել Շուշան Պետրոսյանին հավանություն տալ: «Նունեն մեկ-մեկ շատ կարճ ա հագնում, ես չեմ ուզում ամուսինս միտինգի գնալուց կողմնակի բաների մասին մտածի: Թող ավելի լավա կենտրոնանա իրա տնօրենի հետ շփվելու վրա` անցած անգամ տնօրենը չէր էլ նկատել, որ նա ներկա էր միտինգին», — բողոքեց տիկին Նաիրան: Երաժշտասերներին նաև չէր մտահոգում, որ Եսայանը կարող է ֆոնոգրամայի տակ երգել` «Մենք էլ ֆոնոգրամայով ծափ կտանք», — ասաց հարցվողներից մեկը: